CELEX: 32019D1112
Language: el
Date: 2019-06-12 00:00:00
Title: Απόφαση (ΚΕΠΠΑ) 2019/1112 της Επιτροπής Πολιτικής και Ασφάλειας, της 12ης Ιουνίου 2019, περί διορισμού του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της EUNAVFOR MED) και κατάργησης της απόφασης (ΚΕΠΠΑ) 2018/1219 (EUNAVFOR MED/1/2019)

1.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 176/2
               
            
         ΑΠΟΦΑΣΗ (ΚΕΠΠΑ) 2019/1112 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 12ης Ιουνίου 2019
         περί διορισμού του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της EUNAVFOR MED) και κατάργησης της απόφασης (ΚΕΠΠΑ) 2018/1219 (EUNAVFOR MED/1/2019)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
         Έχοντας υπόψη την απόφαση (ΚΕΠΠΑ) 2015/778 του Συμβουλίου, της 18ης Μαΐου 2015, για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της EUNAVFOR MED) (1), και ιδίως το άρθρο 6,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 6 παράγραφος 1 της απόφασης (ΚΕΠΠΑ) 2015/778, η Επιτροπή Πολιτικής και Ασφάλειας (ΕΠΑ) εξουσιοδοτήθηκε από το Συμβούλιο να λαμβάνει αποφάσεις σχετικά με τον διορισμό του Διοικητή Δυνάμεων της ΕΕ για την Επιχείρηση Sophia της EUNAVFOR MED («Διοικητής Δυνάμεων της ΕΕ»).
                  
               
                     (2)
                  
                  
                     Στις 23 Αυγούστου 2018, η ΕΠΑ εξέδωσε την απόφαση (ΚΕΠΠΑ) 2018/1219 (2), με την οποία ο υποναύαρχος (LH) Stefano TURCHETTO διορίστηκε Διοικητής Δυνάμεων της ΕΕ.
                  
               
                     (3)
                  
                  
                     Ο Διοικητής Επιχείρησης της ΕΕ της Επιχείρησης Sophia της EUNAVFOR MED εισηγήθηκε τον διορισμό του υποναυάρχου (LH) Ettore SOCCI ως νέου Διοικητή Δυνάμεων της ΕΕ, σε αντικατάσταση του υποναυάρχου (LH) Stefano TURCHETTO, από τις 12 Ιουνίου 2019.
                  
               
                     (4)
                  
                  
                     Στις 5 Ιουνίου 2019, η Στρατιωτική Επιτροπή της Ευρωπαϊκής Ένωσης υποστήριξε την εν λόγω εισήγηση.
                  
               
                     (5)
                  
                  
                     Η απόφαση (ΚΕΠΠΑ) 2018/1219 θα πρέπει να καταργηθεί.
                  
               
                     (6)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο υποναύαρχος (LH) Ettore SOCCI διορίζεται Διοικητής Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση Sophia της EUNAVFOR MED) από τις 12 Ιουνίου 2019.
         
         
            Άρθρο 2
            Η απόφαση (ΚΕΠΠΑ) 2018/1219 καταργείται.
         
         
            Άρθρο 3
            Η παρούσα απόφαση αρχίζει να ισχύει στις 12 Ιουνίου 2019.
         
         
            Βρυξέλλες, 12 Ιουνίου 2019.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 122 της 19.5.2015, σ. 31.
         
            (2)  Απόφαση (ΚΕΠΠΑ) 2018/1219 της Επιτροπής Πολιτικής και Ασφάλειας, της 23ης Αυγούστου 2018, περί διορισμού του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (επιχείρηση Sophia της EUNAVFOR MED) και κατάργησης της απόφασης (ΚΕΠΠΑ) 2017/2432 (EUNAVFOR MED/1/2018) (ΕΕ L 226 της 7.9.2018, σ. 5).